Dr. Ing. h.c. F. Porsche AG Ła Porsche ła xe na caxa automobiłìstega todesca co sede al cuariter Zuffenhausen de ła sità de Stocarda . El capital soçial dal 2012 xe posedesto par intièro da ła Volkswagen . Ła storia de ła Porsche ła scumisia ofisialmente el 25 de avril del 1931 co ła fondasion del studio de projetasion e inxegnerìa Ferdinand Porsche s.r.l.) a Stoccarda da parte del fondador boemo Ferdinand Porsche daspò i studi vienexi e ła proficua cołaborasion daprima co Lohner inte ła reałixasion de auto ełetreghe ed ibride anca a trasion integrałe e drìoman senpre a Viena in Austro Daimler: xe st'altro el vero nucleo orixenario de l'axienda Porsche, inte łe cuałe ben presto tacarà fornir el pròpio inportante contributo anca el fiol de Ferdinand, o sia Ferdinand Anton Porsche . El 17 de xenaro del 1934, durante el periodo naxista, so rechiesta de Adolf Hitler, Ferdinand Porsche ła fa un esposto consernente ła projetasion e ła costrusion de na vetura a destinasion popołar: ga nasesto cusì ła prima çełebre o sia l'auto del popoło e = vetura). Intorno al 1938 par che el steso Hitler fornise spesìfeghe rechieste tecneghe a Ferdinand Porsche par ła reałixasion de na automobiłe da łe prestasion pì ełevàe. Łù, insieme al fio el ga łaorà asiduamente par dare vita a ła prima vera Porsche, che paraltro entrarà in produsion, tra miłe dificoltà e vicisitudini łigàe a l'exito de łe vicende bełiche, solchè diexe ani drìo, o sia inte el 1948 a Gmünd in Kärnten, da novo in Austria andove inte el 1944 jera stà spostà ła sede e fondà ła : el çełebre modeło 356, prima vera automobiłe produxesta in serie co ła marca Porsche, fin dal prinsìpio produxesta sia in version cabrio che coupé . Da notar che ła marca Porsche ła produxarà senpre anca łe varianse cabrio dei pròpi veicołi. Ła mecànega de Ła vetura ła ricalcava inte el schema de baxe l'inpostasion de ła Volkswagen, o sia motor boxer a cuatro çiłindri, sfredìo ad aria, cołocà in poxision łonxitudinałe dadrìo a sbalso o sia col monobloco oltra l'ase dadrìo e'l canbio verso l'abitacoło. El motor inisialmente utiłixà el mantegneva ła configurasion del Maggiolino ma col sistema de ałimentasion rivisto par ła prexensa de do carburatori, uno par bancada. Anca i materialł e łe tecnołoxìe utiłixài par testàe, çiłindri, pistoni, albaro a came e mecanismi bieła-manoveła xe stà progresivamente mejorà, consentindo in tal modo reximi de rodasion pì ełevà e de conseguensa maxori prestasion, grasie anca a un raporto potensa/çiłindrata tanto favorevołe. Drìoman vien introduxesto, noma che par łe version pì sportive, un motor pì conpleso e sofistegà, dotà de un sistema de distribusion a dopio albaro a came in testa, projetà da Fuhrmann e dito in onor de ła gara automobiłìstega Carrera Panamericana. El motore a 4 çiłindri, baxà so l'architetura a sìngoło alabaro a came inte el baxamento, l'è sta comuncue mantegnesto e l'a durà par tuta ła produsion del modeło 356 e oltra, dao che el jera stà utiłixà anca sol modeło Porsche 912 fino al 1969 inte ła variansa da 90 cv. Dal 1951 ła produsion de łe Porsche ła xe stà definitivamente trasferìa a Stocarda inte el distreto de Zuffenhausen. Co'l pare de Ferry, Ferdinand, xe moristo inte el 1951, ła Porsche ła ga concuistà ła so prima vitoria de clase a ła 24 ore di Le Mans. Inte el 1953 ga vedesto ła łuxe ła , na barcheta studiada postatamente par łe conpetision co un motor boxer a cuatro çiłindri de 1.